
Lugejale 


Jálle on saabunud sügis. Eestimaa loodus on vahetanud oma lopsaka roheluse kuldse 
värvi vastu. Päevad on lühemad ja aeg-ajalt rabistab akna taga nukrat sügisvihma. Algab 
aeg, mil meie Tinnituse ja Meniere'i Ühing alustab jälle oma tegevust. Ikka endiselt ootame 
oma ridadesse asjasthuvitatuid - kas siis tinnituse ja meniere'i all kannatajaid või ka nende 
lähedasi, kes soovivad teada saada, kuidas kergendada oma lähedase inimese elu. Nagu ikka 
peame tõdema, et ehkki nende vaevuste vastu ei ole tõhusat ravi, on ometi võimalik teatud 
järjepidevusega tulla toime piinavate kõrvalnähtustega. Seda kõike tahame me jagada 
inimestega. 


Neinar Kudevsita- 


MINU ISIKLIK VŐITLUS MENIERE I HAIGUSEGA 


Lynda Dunbar 
Connectucut, USA 


See juhtus 1997. aasta augusti esimesel nádalal. Olin töötanud őena 5 kuud (ametikoht, 
mille nimel olin näinud palju vaeva ja teinud palju tööd). Elu näis olevat suurepärane! Ühel 
hommikul ärgates tundsin, et ma ei kuule hästi parema kõrvaga. Näis, nagu keegi oleks 
vajutanud mingile nupule ja lülitanud välja kõik helid. Alguses arvasin, et tegemist on mingi 
allergiaga ja võtsin paar tabletti Sudafedi ja proovisin mõne öö jooksul magada ainult 
vasakul küljel. Kuulmine taastus ja elu jätkus normaalsena. Kuni nädal hiljem ärkasin 
hommikul ega kuulnud jälle oma parema kõrvaga. Ainus vahe eelmise korraga oli, et nüüd 
oli tekkinud kõrva vali undamine ja sellele lisandus ka uimasus. Läksin arsti juurde, kuid 
otsest vastust oma tervise kohta ei saanud. Ta määras mulle Antiverti ja saatis mind koju. 
Minu olukord ei paranenud. Läksin tagasi sama arsti juurde. Seekord määras ta mulle 
diureetikuid ja saatis jällegi koju. Sellegi poolest ei muutunud minu tervislikus seisundis 
midagi. Õigupoolest muutus minu tervis hoopiski järgnevate päevade jooksul pidevalt 
halvemaks . Siis lisandus ka iiveldus. Uimasus oli nii raske, et ma ei suutnud isegi kõndida. 
Järgnevate uuringutega tehti 
kindlaks, et ma põen Meniereʻi 
haigust. Jällegi kirjutati mulle 
välja Antiverti. Seekord pidin 
helistama oma perele ja kutsuma 
neid abiks, et saada ise ja oma 
auto turvaliselt koju. Olin juba 
nii kaugel, et ma ei suutnud enam 
juhtida autot. 

Hakkasin kohe uurima, mida 
kujutab endast see haigus, mis 
mind vaevab. Ei mäleta, et sellest 
oleks midagi räägitud õdede 
koolitusel. Otsisin läbi kõik oma 
kooliraamatud. Ainuke, mida ma 
leidsin, oli lühike, ainult üks 

pooleteiseveeruline Meniere'i haiguse kirjeldus. Seal öeldi, et tegemist on väga 
harvaesineva haigusega (mind ei huvitanud olla uunikum teiste inimeste hulgas). Seal 
räägiti ka, et see haigus esineb keskeas (olin just saanud 40-aastaseks. Tänu emakesele 
loodusele selle kingi eest). Ka öeldi, et paranemist pole loota (suurepärane uudis). Jutust 
selgus, et pideva ravi korral võib haiguse kulgu kergendada (imetore, tablettide neelamine 
kogu terve elu jooksul). Kirjeldati ka kõiki sümptomeid (õnneks olin "normaalne", kuna 
minul olid kõik need klassikaliselt olemas). Ravivahendina räägiti kirurgilistest 
operatsioonidest, milledest suurem osa olid veel eksperimendijärgus ja teine osa neist viis 
täieliku kuulmiskaotuseni vigastatud kõrvas (tänan väga, kuid see ei olnud minu nägemus 
ravimisest). OK, uurime edasi. Ma jätkasin otsimist. Lugesin läbi kogu saadaoleva 
informatsiooni ja seda polnud just palju. 


Järgmiste nädalate jooksul muutus minu olukord veelgi halvemaks. Ma ei suutnud enam 
töötada. Ma ei suutnud kõndida ilma seinte vastu põrkumata või kukkumata. Suure osa ajast 
veetsin tualettruumis öökides ja oksendades. Ma ei suutnud süüa. Ma ei saanud võtta 
tablette, ilma, et ma oleksin oksendanud. Ma ei kuulnud midagi oma parema kõrvaga, välja 
arvatud väljakannatamatult valju undamist. Kogu maailm (minu elu kaasaarvatud) väljus 
kontrolli alt ja ma ei suutnud seda lõpetada! Jätkasin arstide vahet jooksmist lootes ja 
paludes neid mind kuidagimoodi aidata. Nad andsid mulle uusi ravimeid. Ükski neist ei 
aidanud. Üks kuulmistest järgnes teisele, kõik ühesuguse tulemusega. Nii jätkus 6 nädalat. 
Ei mingit muutust. Siis, järgmise kahe nädala jooksul hakkasin vähehaaval kuulma oma 
parema kõrvaga (missugune kergendus, ma paranen!). Käisin veelgi arstide juures. Kaheksa 
nädala pärast olid minu kuulmisuuringute tulemused paranenud. Nii püsis olukord järgmise 
kahe kuu jooksul. Arstid kinnitasid siiski, et paremaks asi tõenäoliselt ei lähe. Oh, ma olin 
kaotanud 50% oma kuulmisest, lõplikult. Olgu, vähemalt ma võisin kuulda kasvõi natuke. 
Nüüd tuleb veel vabaneda minu pearinglusest ja siis vaatame edasi, kuidas elu läheb. 

Olin aru saanud, et kaasaegne meditsiin omab suurepäraseid vahendeid inimeste 
"piinamiseks". Selle nimi on "diagnostika". Peale selle, kui mul oli tõdetud Meniere'i 
haigus, tahtsid arstid teha kindlaks, kas mul ei ole ka muid haigusi, et olla kindlad oma 
diagnoosis. Niisiis nad tegid oma teste. Kõigepealt magnetuuring, et teha kindlaks, kas mui 
ei ole ajukasvajat. 


Mulle oli tehtud sarnaseid uuringuid varemgi. Mul ei olnud kunagi olnud mingeid 
probleeme nendega, tavaliselt ma tukkusin kogu selle aja. Seekord oli asi teisiti. Viis minutit 
peale testi algust pidin paluma neil see lõpetada. Müra, mida masin tekitas, oli liiga vali ja 
kutsus esile tugeva peapöörituse koos iiveldusega. Mind pandi järjekorda suuremasse 
masinasse, mis tekitas vähem müra. Nii see oligi, kuigi minu jaoks oli seegi liiga vali. Test 
sai siiski õnnelikult tehtud. Järgnesid uued testid. Nad pritsisid mulle kõrvadesse erineva 
temperatuuriga vett (peale selle, kui olin neile rääkinud, et ma ei kannata seda üldsegi). Nad 
valgustasid mu silmi stroboskoobiga. Nad muutsid mu asendit aeglaselt ja kiiresti. Neid 
teste oli nii palju, et mul ei olnud isegi mahti küsida, kuidas nimetatakse järjekordset 
"piinamist". Pange tähele, et kõik see tehti minuga PEALE SEDA, kui ma olin rääkinud 
neile oma üleelamistest haigushoogude ajal. Kas nad tõesti arvasid, et ma mõtlen kogu selle 
loo välja? Häh, mul on tosinajagu tunnistajaid ja veel kaks minu vaest kassipoega lisaks. 


Rääkides süütutest kõrvalseisjatest ... mu vaesed kassipojakesed. Nad oli ju nii väikesed 
ja mina hiiglane nende kõrval. Nad ei olnud kaugeltki rumalad, vaid õppisid kiirelt. Ei 
võtnud kaua aega, kui nad õppisid peitu pugema, kui mina tulin. Nii ruttu, kui nad oma 
tillukeste jalgadega vaid suutsid, põgenesid nad minu teelt (nad ei tahtnud põrmugi sattuda 
"mamma" jalgade alla). Nad ootasid, kuni ma oli istunud ja ilmusid alles siis oma 
peidupaikadest, et ronida mulle sülle. Minu sõbrad ei olnud nii kiired. Nii mõnigi kord 


vajusin neile otsa, kukkusin neile peale või pillasin midagi nende jalgadele enne, kui 
nemadki õppisid pidama vähemalt meetrist distantsi enda ja minu vahel. 

Kes ütleb, et Meniere”i haigus ei ole põnev? Esimese kaheksa nädala jooksul õnnestus 
mul põhjalikult järele uurida, mida tähendavad praktikas "kukkumisega seotud haigushood" 
(väga tabavalt nimetatud). Ma kogesin, et aeg-ajalt oskasin kaotada kogu tasakaalu ja 
kukkuda jala pealt, nagu niidetud, mille puhul mu pea tundus tegevat vähemalt 200 pööret 
minutis ja hetkel kui ta puutus kokku põrandaga, oli tulemuseks äge oksendamine. Sellest 
kujunes mulle igapäevane rituaal, tegelikult juhtus seda tihtipeale rohkemgi, kui kord 
päevas. Viie pika kuu jooksul jätkus karussell: arsti vastuvõtud, tabletid, pearinglus, 
oksendamine ja muidugi lakkamatu undamine kõrvas. Ma polnud kindel, kas kuulmise 
osaline taastumine oli minu jaoks hea või halb. Igatahes need helid, mida minu haige parem 
kõrv suutis minu jaoks tekitada, olid väga vaheldusrikkad. See muutis minu elu huvitavaks, 
kuna ma sain varsti aru, et mitmed helid mõjusid otseselt minu tasakaalutunnetusele. Mida 
valjem oli heli ja mida kauem see kestis, seda suuremaks muutus ka minu pearinglus (ärge 
karjuge minu peale, ma kukun põrandale!). Ma ei võinud kuulata muusikat, mis oli olnud 
minu elu raskemate momentide ainus lohutaja, kuna valjemad detsibellid liidetuna minu 
kõrvas oleva undamisega moodustasid kokku tõelise kakofoonia. Telefoniga rääkimisel 
võisin kasutada ainult oma tervet kõrva. Tegelikult avanes mul võimalus viia läbi omaenda 
kuulmisuuringuid kodustes tingimustes. Telefoniga rääkides panin mõnikord kuulates toru 
oma haige kõrva juurde, et kindlaks teha, kas ma kuulen sellega midagi. See ei tähendanud, 
et ma oleksin ignoreerinud oma kaasvestlejat! 

Haiguse imelised omadused ... Ma võiksin kirjutada raamatu sellel teemal ja selle 
pealkirjaks oleks: "Lihtsad elurõõmud, mis 
on kadunud igaveseks". Tavalised asjad, 
nagu ` autosignaal, — ukse ` paugatus, 
telefonihelin, koera haukumine, ilutulestik 
(väga õudse mõjuga), ` vilistamine, 
kõrgetoonilised muusikariistad (flööt, 
viiul), elektritöötriistad, isegi käsitööriistad 
(minu naaber pani majale uue katuse ja 
mina olin sunnitud selleks ajaks lahkuma 
kodunt, kuni töö oli valmis), nagu 
haamrilöögid (niipaljukest siis minu 
kodustest remonditöödest), uksekellad, ; 
kummide vingumine asfaldil (mulle meeldis varem külastada kiirendusvõistlusi), laste 
mängud (neile meeldib karjuda ja naerda), mööduv rong, sireen, muruniiduk, suruõhupuur, 
lennuk, helikopter ... oh, lihtsam oleks loetleda asju, mis ei tekita minu jaoks piisavalt palju 
müra. Kõik need kutsusid mul esile ägeda pearingluse, kukkumise ja oksendamise. 
Rääkimata valust, mida ma tundsin oma kõrvas. 

Ma õppisin ruttu (kahjuks ei saanud ma sellega hakkama koolis). Ma teadsin varsti kõike, 
mida ma ei tohi teha. Mul on samaaegselt niihästi asendist tingitud, kui ka Meniere'i 
haiguse poolt põhjustatud pearinglus. Kui ma tahtsin heita pikali, võttis see kaua aega, enne, 
kui ma suutsin leida asendi, mis seekord põhjustas kõige vähem ebamugavustunnet. Ma ei 
võinud vaata ülespoole. Proovisin ühel korral vahetada läbipõlenud lambipirni köögis. See 
katse lõppes minu ja redeli valurikka kukkumisega köögipõrandale. Valurikas muidugi 
minule. Nõudepesu (õppisin armastama ühekordseid söögiriistu) lõppes hirmsa 
pearinglusega, kui ma üritasin põlvitada, et laduda nõusid nõudepesumasinasse. 
Pesupesemisel olin samuti sunnitud kummarduma või põlvitama pesumasina ette. Põmm! 


Vähemalt oli tegemist pehme kukkumisega riiete otsa, kuigi küljealune oli märg. 
Prügikottide vahetamine? EI TÄNAN, palusin oma naabril teha seda minu asemel. 
Põrandapesu (jah, muidugi), tolmuimemine (oh-oh). Midagi kukkus põrandale? Noh, 
loodetavasti ei olnud see midagi väärtuslikku, sest mina ei olnud võimeline seda üles võtma. 
Tolmupühkimine? Jah, kuid ainult silmade kõrguselt. Arvete ja muude paberite kirjutamine? 
Mul on terve karbitäis pabereid, mis on vaja täita. Palkan sekretäri, kui võidan järgmisel 
loteriil. Peab olema piisavalt rikas, et lubada endale luksust põdeda seda haigust. Teil tuleb 
palgata veel ka majahoidja ja aednik. Kes oleks kunagi osanud arvata, et tavalised 
igapäevased toimingud võivad olla eluohtlikud? Mina ei osanud. Kuid selles reegliteta sõjas 
saadud haavad tõestavad, et asi on just nii. Sinikad, kriimud, haavad, murtud luud, 
ajupõrutused (minu nimel on maailmarekord nende saamisel). Tualetti minekust kujunes 
omamoodi õuduste teekond, sest kuna seal peab kummardama, et tõsta üles pükse, nagu 
igaüks tõenäoliselt teab, siis lõppes see minu jaoks alati kukkumisega. Sobiv asukoht abi 
kutsumiseks! Ma ei suutnud vaadata ei üles ega alla, ma ei tohtinud keerata pead isegi 
küljelt küljele. Üldiselt oli mu olukord rahuldav, kui ma istusin sirgelt ja hoidsin oma pead 
otse. Võimlemine? Olin juba unustanud selle sõna tähendusegi. Elust oli kujunenud ainult 
üksainus õuduste unenägu. Tundus, et ainult ime võib päästa mind. 

Kuna televiisor ei kuulunud enam minu meelelahutuste hulka, sest helitugevus vaheldus 
liiga palju minu jaoks, ja muusikakuulamine ei tulnud enam kõne alla, jäi ainsaks 
võimaluseks arvuti. Tegelikult kujuneski see minu ainsaks "varjupaigaks". Tema juures 
leidsin hetkelist rahu oma igapäevaste pearingluste vaheaegadel. Otsides uudiseid ja teateid 
meniere i haiguse kohta, leidsin Meniere'i tugigrupi aadressi. Näis, et ime hakkab pikapeale 
kohale jõudma. Oma uute kaaslaste ja mõne asjatundliku arsti abil hakkasin üha harvemini 
kõrvetama põhja oma toite ja veetma vähem aega põrandal. Mul oli tõepoolest lootust. 


Hoolimata kõikidest ravimitest, mida ma tarvitasin (10 erinevat ravimit iga päev), ei 
saanud ma siiski oma haigust kontrolli alla. Mõnikord tundus, nagu oleksin paranenud, kuid 
mitte piisavalt. Nii jätkasin ma vastuste otsimist. 1998. aasta veebruaris tundus, et olin 
leidnud lahenduse. Leidsin Meniere'i haigusest rääkiva lehekülje, kus mainiti 
naatriumkloriidi e. tavalise keedusoola halvast mõjust minu haigusele. Siis ei osanud ma 
pöörata tähelepanu igapäevast soola kogusele, mida nn. keskmine ameeriklane tarbib. 
Artiklist tuli välja, et see ületab viiekordselt lubatud koguse. Samuti räägiti seal Meniere'i 
haiguse puhul tarvitatavast ravimist, nimega SERC (betahistiin). Mul oli alati kombeks 
uurida kõike tarvitatavate ravimitega seonduvat. Nii tegin ka nüüd. Tuli välja, et mõnedes 
riikides oli SERC ainuke ravim, mida sellel puhul tarvitatakse ja peale selle oli see ka 
ainuke ravim, millel on väga vähe või mitte üldse kõrvalmõjusid. Sain teada, et sellel on 
väga individuaalne mõju ehk teiste sõnadega on palju juhuseid, kui see ei oma mingit 
parandavat toimet. Otsustasin siiski proovida, sest see oli mu viimane võimalus. Hakkasin 


tarvitama SERC'i 1998. aasta veebruaris koos soola otsustava vähendamisega. Kas oli nüüd 
tegemist mõlema koosmõjuga, kuid see tõepoolest aitas. Olin päästetud!!! Milline vahe 
varajasema ja praegusega võrreldes. Järgmiste kuude jooksul minu haigusnähud vähenesid 
tunduvalt. Olin võimeline vähendama tarvitatavate ravimite hulga 5 erinevani päevas. Sama 
aasta jooksul võisin vähendada ka nende kogust. Tulin lõpuks toime 4 ravimiga päevas ja 
osadel nendest vähendasin doosi poole võrra. Lahendus oli leitud! 


Phenegrani süstide abil võisin taas süüa normaalselt. Kogu selle tulemusena võisin juhtida 
jälle autot ja tundsin elust rõõmu. Muidugi on palju takistusi elus, mis on tingitud Meniere”i 
haigusest. Ma ei või enam ronida redeliga maast palju kõrgemale. Olen mõistetud jalgupidi 
maa külge elu lõpuni. Ma ei tohi jooksta (viimasel korral, kui proovisin teha seda, kukkusin 
näoli asfaldile. Muid vigastusi peale eneseuhkuse kaotuse polnud). Ma ei ole julgenud 
proovida jalgrattasõitu ehkki kunagi tahaksin seda siiski teha. Mul on siiani asendist tingitud 
pearinglus (olen õppinud, millised asendid ei ole soovitavad). Väldin mürarikkaid ja 
rahvarohkeid kohti. Ma ei ole võimeline kõndima pimedas. Pean pidevalt jälgima oma dieeti 
(sool ja kohv on rangelt keelatud). Sain ruttu aru, et sisseostude tegemine on minu jaoks 
suur probleem. Kõikjal on palju inimesi ja palju müra. Liikumine rahva hulgas tekitab 
tugeva pearingluse. Üks käik köögiviljakauplusse lõppes korraliku iivelduse, raske peavalu, 
pearingluse (siiski talutava) ja üldise kurnatusega. Väljas söömine on teine tõsine katsumus. 
Ka seal on palju inimesi ja palju lärmi ning taldrikute kõlinat. See viib igasuguse söögiisu ja 
ainus mõte on lahkuda nii kiiresti, kui võimalik. Kontserdikülastus? Ma ei kannataks seda 
välja. Kino? Saalid on pimedad ja heli liiga vali, rohkem pole vist vaja öelda. Minna 
pikemale autosõidule? Ära unusta oma ravimeid maha! Ei ole vist vaja raketiteadlase 
mõistust, et taibata, miks Meniere'i põdevad inimesed sulguvad oma kodudesse ja neist 
tulevad erakud. Kus võiksidki nad käia või mida teha, kui kunagi ei või olla kindel, mis 
juhtub järgmiseks? 


Nüüd, kui ma tundsin ennast piisavalt vormis olevat, hakkasin käima mööda arste, et 
täide viia oma elu unistust. Alguses sain kuulda paljalt "ei"-sid. Arstid hoiatasid mind, et ma 
väsin kiirelt, kuna minu haigus on muutnud mu keha võimet taluda pingelist tööd. Nad 
hoiatasid mind, et mu organism töötab taluvuse ülemisel piiril, et mu immuunsussüsteem on 
nõrgenenud ja ma nakatun kergelt. Ma tarvitsevat palju und (Selles vanuses? Naljatate?). 
Vastuväidete rida oli pikk. Kuid oli siiski ainult üks küsimus, millele ma tahtsin saada 
vastust: kas ma olen võimeline töötama õena??? 10 kuud peale saatuslikku 1997. aasta 
augusti sain lõpuks vastuse (ebamäärase). Mulle öeldi, et selle teadasaamiseks on ainult üks 
võimalus — järeleproovimine. 


Nii ma võtsingi endale täisaegse töö öises vahetuses, kuna arstid kinnitasid ja ka ma ise 
olin veendunud, et siis on haiglas kõige vähem lärmi. Nii oligi, kuid öisel vahetusel olid ka 
omad varjuküljed, sest töö oli raskem. Oli, kuidas oli, kuid vastus küsimusele, kas ma olen 
võimeline töötama õena, sai lahendatud. Ma sain hakkama suurepäraselt. Oli olukordi, mis 
olid liiga rasked minule, kuid peamine oli saavutatud. Jah!!! Ma võin elada ja töötada ... 
koos Meniere iga. 


Siiski on iga päev seotud minu haigusega. Mul esineb mõnikord ikka iiveldust, kuigi 
mitte nii raskel kujul, nagu varem. Mul esineb äkilist pearinglust, kuid see möödub 
sekunditega tundide ja päevade asemel. Mul on veelgi probleeme tasakaaluga, kuid ma ei 
põrka vastu seinu. Mul ei ole olnud ühtegi kukkumist!!! Endiselt on mul tunne, et mu kõrv 


on umbes ja kohin kõrvas kestab järelejätmatult. Elu on siiski talutav ja ravimite abil olen 
võimeline juhtima autot ja töötama. 


Ma olen läbinud pika tee, kuid endiselt on tume pilv varjutamas minu tulevikku... Kas 
minu olukord muutub halvemaks ja millal? Kas haigus levib ka vasakusse kõrva? Või 
muutub kõik hoopis teises suunas ja haigus annab järele? Eelistan mitte mõelda nendele 
küsimustele. Minu isiklik filosoofia ja seisukoht, mis on mind aidanud läbi nendest 
katsumustest ja loodetavasti aitab mind edaspidigi, on alati olnud see, et ma olen sitke, olen 
võitleja, olen jonnakas ja jätkan oma imelist elu oma haigusest hoolimata! 

Elu võib veeretada minu teele kive, see võib nõuda muutusi minu elus (mis iseenesest 
võib olla üsna huvitav), see võib põhjustada elurütmi muutust, kuid lõppude lõpuks olen 
ikkagi mina see, kes määrab oma elu, mitte haigus!!! 


Neil, kes ei põe seda haigust või neil, kes tunnevad kedagi seda põdevat, võib olla raske 
mõista, millist raskust peavad kannatajad taluma. Mina olin üks nendest, kellel õnnestus 
saada oma saatus kontrolli alla. Kuid on ka teisi, kes ei ole nii õnnelikud ja on sunnitud läbi 
elama kirurgilisi operatsioone ja teisi ebameeldivaid üleelamisi, et saavutada mingitki 
leevendust sellest kohutavast haigusest. 


On veel palju muidki probleeme, mida ma ei ole maininud oma artiklis, kuid need, kes 
põevad seda, teavad neid isegi ja need kes on sellest haigusest pääsenud - olge tänulikud. 


Leian, et minu kohus on teada anda, kuidas on kulgenud minu edasine tee koos Meniere 
"iga. Olen nüüdseks elanud Connecticutis 5 ja pool aastat. Pean ütlema, et siinsel elul on 
häid ja halbu külgi minu haiguse seisukohalt. Üks headest külgedest on kohalik talv. Ma 
armastan korralikku talve, mis on külm ja püsib sellisena kevadeni. Huvitav on see, et talvel 
annab minu haigus ennast palju vähem tunda, kui muul aastaajal. Teisest küljest ... talv on 
ka minu ainuke hea periood aastas. 


Kahjuks olen pidanud jällegi suurendama oma ravimite kogust, olles elanud siin vähem, 
kui aasta. Poolteist aastat peale siiakolimist taastus minu asendist tingitud pearinglus. Tuli 
jälle lisada oma "menüüsse" uus ravim. Ka SERC'i kogust pidin kahekordistama. Kohin 
kõrvas saavutas taseme, millist ma ei olnud varem kogenud. Vähendasin soola tarbimist 
veelgi, mis oli piisavaks väljakutseks minu igapäevases toidusedelis. Töötan siiani 
täisajaliselt, mis teeb üle 40 tunni nädalas. 40 tundi on palju, kuid praegustes tingimustes ei 
ole võimalik vähendada minu töökoormust 32 tunnini. Töötan väga stressirikkas õhkkonnas. 
Minu uneaeg ei ole piisav ja uni ei ole rahulik. Iiveldus vaevab mind ajuti, kuid ma ei või 
tarvitada tööpäevadel oma tavalist ravimit, sest see muudab mind uniseks. Olen jõudnud 
arusaamisele, et mida kauem elan siin, seda raskemaks minu haigus muutub. Paari kuu eest 
maandusin järjekordselt põrandal. See mõjus šokeerivalt niihästi minu abikaasale, kui ka 
minule endale. Olin just kummardunud külmutuskapi ette ja POTS! Otsejoones istmikule. 
Õnneks polnud pikk maa põrandani. Kuid see oli esimene kord üle pika aja. 


Õnneks ei ole asendist tingitud pearinglus taastunud 100%. Võin vaadata ülespoole. Kuid 
allapoole vaatamine ja pea kummardamine on kohutavate tagajärgedega. Proovige siduda 
kingapaelu kummardamata. Eelmisel nädalal ostsin kingade asemele ketsid takjapaeltega. 
Hoo, nüüd näen välja, nagu minu patsiendid. 


Olen kindel, et mitte minu haigus ei ole muutunud raskemaks, vaid tegemist on 
keskkonnaga, milles ma viibin. Eelmisel kuul külastasime tuttavaid Kanadas. Terve nádala, 
mille me veetsime seal, tundsin ennast vága hásti. Kohin körvas oli nii vaikne, et ma 
peaaegu ei märganudki seda. Ja ei mingit pearinglust! Kuid kõik algas uuesti peale 48 tundi, 
mil me olime olnud tagasi kodus. Kohin oli kurdistav ja pearinglus endiselt tugev. See on 
muidugi kurb minu jaoks. Mulle meeldib siinne ilm, kuid see ei näi sobivat kokku minu 
Meniere”iga. Kui saabub kevad, suurenevad ka minu probleemid, mis lõppevad alles uue 
talve tulekuga. 


Õppisin palju Meniere'i haigusest, kui me ostsime oma maja 4 aastat tagasi. See oli vana 
maja ja me planeerisime selle renoveerimist. Kõik toad oli tapitseeritud erinevas stiilis, mis 
muutis üldpildi rahutuks. Peale uuendamist ei ole enam mingeid tapeete, ainult üksainus 
rahulik värv, mis ei ärrita silmi. Põrandad... jah, nendega on veel tööd. On muidugi tarbetu 
öelda, et ka need saavad rahuliku värvitooni. Kõik muutused, mis me teeme, tuleb esmalt 
kooskõlastada Meniere iga. 


Siiski olen kindel, et saan hakkama. Ootan päeva, mil me võime kolida kuhugi, kus minu 
haigus vähem tunda annab. Praegune elu on täis igapäevast võitlemist. Meniere garanteerib 
mulle igaks päevaks mingi üllatuse (enamasti ebameeldiva). Ma ei saa kunagi kaevata, et 
minu elu oleks üksluine ja tüütav. 


Niisiis, järgmise korrani ... Hoidke oma pea püsti, inimesed. Ärge laske haigusel ennast 
masendada. Positiivne suhtumine oma olukorda, olgugi raskesse, võib aidata teil toime tulla 
ka kõige raskema haigusjuhtumiga. Ja neile, kes ei tunne seda haigust, soovitus: olge 
meiega kannatlikud. Olge kindlad, et me oskame seda hinnata. 


Autori loal inglise keelest Heinar Kudevita 


Umbritseva helitausta rikastamine 


Jonathan Hazell 
Tinnituse ja Hüperakuusia Keskuse direktor, London 


Tinnitus ja misofoonia http://en.wikipedia.org/wiki/Misophonia (Vastumeelsus teatud 
väliste helide vastu. Mitte ajada segamini hüperakuusiaga, mille puhul KÕIK välised helid 
tunduvad ebameeldivatena) ilmnevad sageli vaikses keskkonnas. Meie kuulmissüsteem on 
sajandite jooksul arenenud pidevate loodushelide keskel. Täielik vaikus on loomuvastane ja 
sellega liitub eelaimus ähvardavast ohust (nt. "vaikus enne tormi", "surmvaikus”). Meid 
ümbritsevad helid peavad kestma 24 tundi ööpäevas, sest meie organism on harjunud 
sellega. Tavaliselt on need helid neutraalsed ega ei tekita ` ohutundeid. 

Masker, seade, mis sarnaneb kuuldeaparaadiga, kuid erinevalt sellest genereerib inimese 
kõrva kohina, on hea vahend tinnitusega toimetulekuks. Siiski on selle võimalused piiratud, 
sest see suudab tekitada vaid ühetaolist heli. Kodustes ja tihti ka tööolukorras on soovitav 
kasutada täiuslikumat seadet. Selleks on olemas mitmesugused portatiivsed ja statsionaarsed 
heligeneraatorid, mida on võimalik reguleerida suures ulatuses ja mis tekitavad väga 
erinevaid helisid. Maskerit kasutades ei ole lisaheli vajalik, sest masker hoolitseb ise selle 
eest. Vajadus maskeri järele sõltub inimesest ja maskeri eesmärgist, näiteks tinnituse 
ümberõppe jaoks. Kõik ei vaja maskereid, vaid nad tulevad tinnitusega hästi toime. 


Tänapäevane helimaailm loodushäältega võrreldes 


Looduses on pidevalt loodushelide poolt moodustatud helikeskkond. Vaikus on märk 
ohust, mis tavaliselt kaasneb kiskjate ilmumisega. Tänapäevase ühiskonnas elame 
helikindlates majades, milleda aknadki on soojuskao vältimiseks mitmekordsed. See 
põhjustab väga madala loodushelide fooni elu- ja tööruumides, eriti öisel ajal. 

Läänemaailma areng on kulgenud selles suunas, et inimesed elavad eraldatumalt ja 
väiksemates rühmades. See käib eriti vanemate inimeste kohta, kes elavad tihti üksi väga 
vaikses keskkonnas. Kuulmiskaitsete lihtne kättesaadavus on põhjustanud seda, et neid ei 
kasutata vaid kuulmiskahjustuste vältimiseks, vaid nendega püütakse peita iga vähesemgi 
kõrvalheli. Inimkonna ` vananades  kuulmiskahjustuste hulk kasvab.  Kuulmise 
rehabiliteerimine kuuldeaparaatidega ei ole täitnud oma eesmärki, mis omakorda viib 
selleni, et inimesed eelistavad üksi olles neid mitte kasutada ja nii nad elavadki 
pealesunnitud vaikuses. 

Veel üks läänemaailmas levinud komme on sundida lapsi olema vaiksed. Me käsime 
lastel olla vaiksed mängides, õppides, magama minnes jne. Nendest kogemustest saab 
alguse juba lapsepõlves arenema hakkav tinnitus ja helide võõrastamine. Ja ehkki vanasõna 
ütleb, et vaikimne on kuld - see ei ole seda siiski mitte alati! 


Ümbritsevate helide vähenemise mõju 


Helleri ja Bergmani (1953) uuring räägib meile, et esmakordse tinnituse sündimist võib 
kogeda kestahes meist, kui ta püüab pingsalt kuulata helisid 5 minuti jooksul võimalikult 
vaikses ruumis. Enamasti kuuleb ta kohinat kõrvus, mis ei pärine mingist heliallikast. 
Suurem osa meist on samas olukorras, kui nad viibivad vaikses elu- või magamistoas. 


Võimalik, et paljudel see ei kutsu esile tinnitust. Loomkatsete põhjal on siiski teada, et 
loomad, kes on viibinud pikaajaliselt täielikus vaikuses, tajusid katseaja lõppedes helisid 
ebamugavatena. See on kunstlikult tekitatud hüperakuusia (ülitundlikus helide suhtes) 
tekkemehanism. 

Kõikide helide kuuldavus sõltub nende kontrastsusest võrreldes taustahelidega. Näiteks 
võib tuua autoraadio, mis on reguleeritud normaalsele helitugevusele tiheda liiklusega 
maanteel. Kohe, kui me oleme jätnud auto seisma või keeranud vaiksele kõrvalteele, 
kuuleme sama helitugevust juba liiga valjuna. Vaikses keskkonnas võivad suhteliselt 
nõrgadki helid tunduda valjud (autosignaal öisel tänaval). Samal põhjusel kuuleme 
tinnitustki väga valjuna, kui meil ei ole seda varjutavat taustaheli. Vaikuses keskendub meie 
kuulmissüsteem ainsale kuuldavale helile - tinnitusele, mille kuulmist ei saa vältida. 

Meie kuulmismehanismis võib tekkida muutusi vaid siis, kui me võtame vastu helisid. 
Need muutused on vajalikud väliste helidega, nende hulgas ka tinnitusega harjumiseks. See 
võime väheneb vaikses keskkonnas. Kui heliretseptoreid ei ärritata helidega, siis aju 
kuulmiskeskus ei ole võimeline ka nendega kohanema. 

Kõik eelpoolöeldu kehtib ka uneajal. Meie aju puhkab uneperioodil, mille tõttu me ei ole 
teadlikud enda ega ümbruse olukorrast. Sellest hoolimata meie kuulmiskeskusel on nn. 
selekteeriv kuulmine, mis on alati valvel (näiteks me kuuleme, kui nimetatakse meie nime). 
Taustahelidega harjumine väheneb kolmandiku võrra, kui seda ei kasutata ka uneajal. 


Põhjused, miks me eelistame vaikust 


Paljudel juhtudel igatseb inimene vaikust. Mitmed meist kaitsevad oma eraelu, oma 
elupaika, kuna neile ei meeldi soovimatud või kutsumatud külalised või telefonikõned ja/või 
rõhuv linnamüra. Inimeste ettekujutus on: ei ole helisid, ei ole ka häirijaid. Kuid siiski, mida 
vaiksem on meie elukeskkond, seda enam meie kuulmine võtab vastu ka nõrku helisid, mis 
võib tekitada meis ohu ettekujutuse (jäänus ajast, mil inimene elas keset loodust ja vaikne 
oksakrõbin võis tähendada lähenevat vaenlast või kiskjat). Paljude arvates liitub vaikus rahu 
ja lõdvestusega, kuid just sellises vaikuses teravneb meie autonoomne närvisüsteem ja 
reageerib võõrastele helidele, kui ohumärgile. Parim ümbrus lõdvestumiseks on 
loodushäältega täidetud ümbrus. 

Ümbritseva helitausta taseme vähendamist peetakse normaalseks. Läbi seina kostev 
naabri televiisori heli ärritab tõenäoliselt rohkem, kui oma kuulmispuudega pereliikme poolt 
valjuks keeratud televiisori või raadio heli. Eriti häirib see tinnituse all kannatavid inimesi, 
kellele on niigi iseloomulik tundlikus helide suhtes. Sellest lähtudes on sellistel inimestel 
põhjust järele mõelda, kas neil on mõtet külastada paiku või seltskondi, kus valjuhäälne 
vestlus või muusika võivad muuta inimese olukorra ebamugavaks. 


Keskkonna helitausta lisamisvajadus on normaalne 


Teatud rahustavate helide lisamine elukeskkonda on olnud levinud vanades 
tsivilisatsioonides, neist kõige nähtavamalt ehk Jaapanis. Sealsed miniatuursed kosed, 
purskkaevud ja tuulekandled on alati olnud tähtis osa jaapani arhitektuurist ja iluaiandusest. 
Jaapanis peeti kõrges hinnas koskede kavandajaid ja valmistajaid. 

Suurema osa inimeste meelest loodushääled on nauditavad ja lõõgastavad. Rannas või aias 
veedetud aeg on rahustav, ehkki ilmastikutingimused võivad piirata sealveedetud aega. Isegi 
tinnituse ja helide ülitundlikkuse all kannatavad inimesed tunnevad sellistes olukordades 
rahu ja mõned kinnitavad koguni, et nende tinnitus on vähenenud. Isegi vihma ja tuule poolt 


tekitatud helid vőivad olla rahustavad ja leebed, mitte pealesuruvad, nagu paljude 
inimtegevusega kaasnevad hääled. 

Osalt on see tingitud sellest, et inimese kuulmissüsteem on sajandite jooksul arenenud 
looduse keskel ja meie esivanematelt päritud kogemus elab meis edasi. Alles mõne viimase 
sajandi jooksul on arenenud tehnika kõrvaldanud need looduslikud helid meie 
elukeskkonnast. Tänapäevane arhitektuur on üks suurim põhjus, miks tinnitus ja heli 
ülitundlikus on saavutanud nii järsu kasvu inimkonnas. Kui võrrelda nn. arenenud maailma 
arengumaailmaga, siis on märgata tinnituse ja heli ülitundlikkuse järsku tõusu just esimeses 
neist kahest. 

Uni on paljudele probleemiks. Keskkonna rikastamine rahustavate helidega parandab 
kõikide inimeste unekvaliteeti, mille tõttu selleks otstarbeks müüdavad seadmed ja CD- 
plaadid kasutavad loodushelisid eeskujuna. Neid kasutavad niihästi tinnitusse all 
kannatavad, kui ka terved inimesed. Tinnituse ümberõppe meetodi puhul kasutatakse neid 
laialdaselt. 


Helitausta lisamisvõimalused 


Parimat loodushelide tausta toodab loomulikult loodus ise. Maapiirkonnas elavatel 
inimestel on võimalus viibida nende helide vahetus läheduses, viibides väljas või hoides 
oma eluruumide aknaid avatuina. Kui turvalisus või ilm ei luba seda teha, on tähtis tekitada 
neid helisid kunstlikult oma kodus või töökohas, kus me veedame suurema osa oma ajast. 
Varem soovitati sellisteks vahenditeks lihtsalt kättesaadavaid koduseid seadmeid, nagu suuri 
lae- või lauaventilaatoreid, akvaariumipumpasid jne. Kui need helid on osa meie igapäevast, 
võib neist olla kasu, kuid nende puuduseks on nende helitugevuse reguleerimisvõimaluse 
puudumine ja nende tekitatud helid võivad peita enda alla tinnituse (mis on täiesti 
vastunäidustatud tinnituse ümberõppe puhul). Vee heli on suurepärane heliallikas niihästi 
ruumis, kui väljas. Jaapanipärased miniatuursed purskkaevud ja kosed on neist kõige 
soovitavamad, sest peale helimaailma rikastamise pakuvad need ka visuaalset rahuldust. 
Veevulin on heaks kiidetud ka misofoonia all kannatavate inimeste poolt, kes ei kannata 
paljusid välishelisid. 

Raadiot, televiisorit ja muusikat peaks kuulama ainult ajaviiteks, nende kasutamine 
pideva helitaustana ei ole soovitav. Igasugusel muusikal ja kõnel on oma tähenduslik 
eesmärk, mis ärritab autonoomset närvisüsteemi ka siis, kui me püüame vältida helidesse 
süvenemist. Samas võib raadio saatejaamade vahelisele lainepikkusele reguleerituna 
tekitada meeldivat, tasast nn. valget ehk kõiki helisagedusi võrdselt sisaldavat kohinat. 
Stereovõimendi ja kõlarite kaudu ruumis hajutatud rahustavad helid on puhkuseks ja 
lõõgastuseks loodushelide kõrval parimad. 

Soovitame kõikidel tinnituse all kannatavatel inimeste muretseda endale selleks 
otstarbeks valmistatud heliallikaid, milles tekitatakse erisuguseid loodushelisid. Neid 
seadmeid on lihtne reguleerida ja paljud neist on autonoomse toitega, mis tähendab, et neid 
on võimalik kanda endaga kaasas ka reisidel. Kvaliteetsetes seadmetes on korralikud kõlarid 
ja liitevõimalused stereoseadmete või padikõlarite jaoks. Mõnedes neist on võimalik esitada 
ka endavalmistatud CD-sid, kuigi see ei ole nii efektiivne, kui selleks otstarbeks 
spetsiaalselt valmistatud heliprogrammid. Samuti tekitab probleeme automaatse 
plaadivahetuse puudumine. Helitaust peaks olema pidev, mitte ainult teatud ajahetkele, 
näiteks uinumisajale orienteeritud. 


Juhul, kui inimene kasutab kõrvasisest tinnitusmaskerit, kui osa tinnituse 


ümberőppesüsteemist, ei vaja ta muud helitausta. Siiski on soovitav kasutada lisaheli alati, 
kui maskerit ei tarvitata, nagu näiteks magades. 


Lisahelide omadused ja nõuded 


Lisahelid ei tohi katta tinnitust, kuna sellisel juhul ei ole võimalik sellega harjuda. Kui te 
lülitate sisse heliallika, veenduge, et tinnitus kostab endiselt. Helitaust peab samas olema 
kuuldav. Kui te kasutate kuuldeaparaati, reguleerige see selliseks, nagu te kasutate seda 
igapäevases elus. 

On oluline, et lisahelid ei põhjusta ebameeldivat tunnet ega ärata liiaks tähelepanu. 
Tinnituse ümberõppe eesmärk on vähendada negatiivset suhtumist tinnitusse ja 
ümbritsevatesse helidesse. Uue, ärritava heli lisamine võib ainult halvendada olukorda. 
Tõenäoliselt nõuab sobiva ja rahustava heli leidmine aega ja katsetamist. Ka teie pere, kes 
kuulevad lisaheli, peab sellega harjuma ja tundma, et see sobib talle. Tavaliselt ei teki sellest 
probleemi, sest pereliikmed teavad, et see on teie jaoks oluline ja suhtuvad sellesse 
mõistvalt. Inimese puhul, kellel on tekkinud foobia tinnituse või väliste helide suhtes, tuleb 
helitausta lisamist alustada vaevalt kuuldava helitugevusega ja siirduda aegamööda 
normaalse helitugevuseni. 

Heliteraapiat tuleb kasutada 24 tundi ööpäevas, eriti tähtis on seda teha öösel. Öine paus 
vähendab teraapia mõju uneaja ehk kolmandiku võrra. Kuna tinnituse ümberõppe 
seisukohalt tähtsad kuulmissüsteemi osad tegutsevad ka une ajal, on vajalik taustaheli 
olemasolu ka siis. Uus helikogemus võib esialgu raskendada uinumist, kui inimene on 
harjunud vaikusega. Seetõttu peaks magamistoas olema pidev helitaust, et see moodustaks 
ühe osa magamistoa "sisustusest". Juhul, kui kuulmispuudega inimese abikaasale ei meeldi 
selline kõrvalheli, on võimalik kasutada padikõlareid, mille puhul heli kuuleb vaid padja 
kasutaja. 

Keskkonnahelide lisamisest üksi ei piisa, et saada püsivaid muudatusi suhtumises 
tinnitusse või misofooniasse. See on vaid üks osa tinnituse ümberõppe meetodist. Selle 
meetodi puhul on oluline, et helitausta kasutatakse pidevalt, hoolimata sellest, kas inimene 
kasutab maskerit või kuuldeaparaati. See on oluline ka neile inimestele, kellel ei ole otseselt 
probleeme tinnituse või heli ülitundlikkusega. Neile, kes on selle teraapia juba läbi teinud, 
annab see kindlustunde, et tulevikus ei ole neil enam probleeme tinnitusega ja välised helid 
ei kujuta endast enam segavat tegurit. Edukalt läbitud tinnituse ümberõppe programmi lõpus 
on võimalik kogeda täielikku rahu ka tinnituse esinemise puhul, sest sellest on tulnud osa 
inimese olemusest. 


Taustahelide lisamine tinnituse ümberõppe programmis 


Parim võimalus tinnituse ümberõppest täieliku kasu saamiseks, on teha seda asjatundja 
juhendamisel. Spetsialist selgitab inimesele taustahelide tähtsust, kaardistab inimese poolt 
päeva jooksul kuuldavad igapäevased helid ja vastavalt nendele töötab välja kunstliku 
helitausta nõuded, mis aitavad inimesel kõige efektiivsemalt neist kasu saada. Ta selgitab 
abivajajale, miks ja milliseid helisid tuleks eelistada. ta selgitab tinnituse ümberõppe 
meetodi olemust ja selle eesmärki. Kui inimesele sobivad taustahelid on paika pandud, on 
vaja endale selgeks teha, kuidas neid kasutada. Kui inimene on helide ülitundlikuse 
(hüperakuusia) tõttu siiani kandnud kuulmiskaitseid, tuleb nende kasutamist hakata 
vähehaaval piirama. Suurem osa hüperakuusia all kannatavatest patsientidest vajab 
maskerit. Ka selle kasutamist tuleb spetsialisti soovituste kohaselt jälgida. Kui inimene 


muretseb sellepárast, et ta peab nüüd loobuma kuulmiskaitsetest, teeb spetsialist talle 
selgeks, et helimaailma rikastamine taustahelidega muudab loobumise palju lihtsamaks. 
Kõik muutused peavad olema järk-järgulised ja sujuvad. Kunagi ei tohi teha midagi, mis 
halvendaks inimese reaktsiooni toimuva suhtes. 


Heliteraapia kasu 


Osa patsientidest ei ole majanduslikult võimalised muretsema endale maskerit või sellega 
harjuma. Ka siis, kui need on teraapia seisukohalt vajalikud, võib taustaheli seda asendada. 
Tõsi küll, sellisel juhul võtab tinnituse ümberõpe rohkem aega. 

Suuremal osal patsientidest vähendab taustahelide lisamine tinnituse häirivust ja tugevust 
peaaegu kohe. See on siiski väga individuaalne. Võrdlemisi ruttu peaks paranema une 
kvaliteet ja öine ärkvelolek vähenema miinimumini. Ümbritseva keskkonna helid muutuvad 
vähemsegavateks. Kui tinnitust esineb teraapia tulemusena harvemini, on vähetõenäoline, et 
see edaspidises elus hakkab häirima ka vaikusehetkedel. Autonoomse närvisüsteemi 
ebameeldiv reageerimine tinnitusele ja välistele helidele on tavaline enne heliteraapia 
alustamist. Täpselt valitud helitaust vähendab närvisüsteemi tundlikust keskkonnahelidele. 


Inglise keelest tõlkinud Heinar Kudevita 


Pearingluse taga võib olla Meniere'i haigus 


Meniere'i haigus on sisekõrva väärtalitlusest põhjustatud haigusnähtuste kogum, mis 
ilmneb  pearinglusena, kuulmislangusena ja kõrvas esineva pideva kõrvalheli või 
survetundena. Pearinglus esineb peaaegu alati haigushoogudena, erinedes tavalisest 
pearinglusest selle poolest, et haigele tundub pöörlevat ümbritsev keskkond. Haigushood 


kestavad viiest minutist nelja vői rohkema tunnini, ja paljud tunnevad sellega seoses eriti 
ebameeldivat tunnet. 


Algstaadiumis võib kuulmislangus haigushoogude vahelisel ajal taastuda peaaegu 
normaalseks, kuid haiguse arenedes langeb kuulmisvõime tavalisesti 60 detsibellini, mis on 
tavalisest normaalsest kuulmisvõimest tunduvalt madalam. Haiged kirjeldavad kõrvas 
kuuldavat müra tihti madala sagedusega helina, mis tugevneb haigushoogude ajal. 


Haiged peavad üldiselt pearinglust neist kolmest sümptomist kõige häirivamaks. See on 
tingitud selle esinemise etteaimamatusest. Haigushoog võib tekkida ükskõik, millises 
olukorras. Selline halva enesetundega, tuikuv inimene jätab kõrvalistele tihti purjus inimese 
mulje, mis põhjustab piinlikustunnet ja stressi juba niigi kannatavale haigele. Patsientidel 
esineb tihti tasakaaluhäireid ka haigushoogude vahel, kuid nendega on paljud õppinud 
tulema toime. 


Mõnikord esineb ka ootamatuid kukkumisi, mille puhul haige kaotab täielikult tasakaalu 
ja vajub maha. Vahe ajuvereringe puudulikkusest tingitud tasakaalukaotustega on see, et 
Meniere i haiguse puhul haige säilitab teadvuse. 


Põhjus on tundmatu 


Hoolimata sellest, et haigusnähtused on tuntud juba 1861.a-st, on nende põhjus siiani 
tundmatu. On tähele pandud, et sisekõrv on haiguse ajal tursunud, mille tõttu proovitakse 
haiguse kergemate vormide puhul vähendada just seda sisekõrva turset näiteks vähesoolase 
toidu ja vedelikku eemaldavate ravimitega. 


Osadel haigusjuhtudel on tegemist pärilikkusega. Paljud haiged teavad nimetada 
lähemate sugulaste hulgast samade haigustunnustega inimesi. Pärilikkuse või geneetilise 
vormi osa on arvatud olevat siiski vaid umbes 7%. 


Paljude puhul on oletatud tegemist olevat allergiate, viirusinfektsiooni või reumaga, kuid 
neid oletusi ei ole suudetud tõestada. 


Meniere 1 haiguse diagnoosimine on tihti raskendatud, sest haiguspilt ja raskusaste 
vahelduvad eri haigete puhul. Peale selle võib see haigus alata ükskõik, millisega nendest 
kolmest haigusnähtusest. Kuulmispuudulikus ja helid kõrvas ehk tinnitus võivad esineda 
aastaid enne esimesi haigushooge. Peale esimesi haigushooge võib järgmisteni olla pikk, 
tihti lausa aastatepikkune vahe, mille puhul kuulmislangust ja pearinglust on raske panna 
ühise nimetaja alla. Seega jääb õige diagnoos panemata ja ka vajalik ravi saamata. Ainult 
umbes kolmandikul kõigist meniere-haigetest algab haigus kõigi kolme sümptomi 
samaaegse esinemisega, mille puhul on diagnoosi panemine lihtsam. 


Algab tihti keskeas 


Meniere'i haigust esineb samapalju nii meestel, kui naistel. Haigus algab tavaliselt 
keskeas 40 ja 60 vanuseaasta vahel. Kõige rohkem esineb haigust 50 - 70-aastaste hulgas. 
Just selles vanuses on east tingitud kuulmise alanemine ja aju verevarustuse häired kõige 
tavalisemad, mille puhul võidakse haiguse tunnuseid pidada ekslikult vanusest tingituiks ja 
äkilised pearinglushood ning tasakaalukaotused ajuvereringest põhjustatuiks. 


Täpne diagnoos välistab muud põhjused 


Meniere'i haigus on palju tavalisem, kui on oletatud. Minu väitekirja põhjal esineb seda 
ühel inimesel kahesajast. Tihti oli pearingluse põhjuseks uuringutel küll ka kaela- ja 
õlalihaste pinge ja äkilisest asendi muutmisest tingitud healoomuline, asendist sõltuv 
pearinglus. 


Neist viimane, mis on kõige tavalisem kõrvadest tingitud tasakaaluhäire, esineb sageli 
üsna tugevana, alla minuti kestva pearinglusena näiteks pikali olles küljelt teisele pöörates 
või järskude pealiigutuste puhul. Seda põhjustavad sisekõrva otoliidsest kanalist pärit 
kaltsiumkloriidi kristallide sadestumine poolringkanalitesse. Kõrvaarsti vastuvõtul on 
võimalik teatud liigutuste seeria abil juhtida selle sisekõrva muudesse osadesse, mille puhul 
pearinglus lakkab. Meniere'i haiguse puhul esineb kirjeldatud healoomulist, asendist 
sõltuvat pearinglust rohkem kui teistel inimestel, ja nende kahe täiesti erineva pearingluse 
samaaegne esinemine raskendab diagnoosi panekut. 


Meniere'i haiguse all kannatavale inimesele on õige diagnoosi saamine tähtis, et võida 
saada ravi ja vähendada haigusnähtuste poolt tekitatud depressiooni. Raskemate 
haigusjuhtumite korral, mille puhul ei ole abi sisekoõva turset vähendavast ravist, võib 
kasutada otse kõrva antavat kohalikku ravi ja vajaduse korral ka operatsiooni. Aja jooksul 
haigus väheneb iseenesest. 


Meniere'i haiguse diagnoos eeldab kahe, vähemalt kahekümneminutilist haigushoo 
esinemist, kuulmisuuringutega kinnitatud kuulmislangust ja heli kõrvas või survetunnet. 
Kuulmisuuringul on tähtis osa nii haiguse diagnoosimisel, kui ka selle edasisel jälgimisel. 


Meniere'i haiguse diagnoosimine on eelkõige muude haiguspõhjuste kliiniline 
välistamine ehk teiste sõnadega kõrva-, nina- ja kurguhaiguste osakonnas tehakse kindlaks, 
kas tegemist võiks olla muude samasuguste haigusnähtuste põhjustajatega. Konkreetse, ühes 
kõrvas esineva kuulmislangusega seoses on mõnikord vajalik sooritada pea magnetuuring. 


Mari Havia, Soome, kõrva-, nina- ja kurgu eriarst. 


Soome keelest tõlkinud: Heinar Kudevita 

Meniere i haigus on sisekõrva sümptomitekogum, milleks on haigushoogudena esinev 
pearinglus, kuulmislangus ja kõrvas kuuldav heli ehk tinnitus. Haigus algab sageli 40-60 
aasta vanuses ja seda esineb ühepalju nii meestel, kui naistel. Haiguse jooksul haigestub osal 
haigetest ka teine kõrv, mille tõttu haigus muutub mõlemapoolseks. Pearinglushoogudele 
lisaks võib patsientidel esineda äkilisi kukkumisi või tasakaalukaotust ilma samaaegse 
teadvusekaotuseta. On täheldatud, et pearinglus muutub aja jooksul kergemini talutavaks. 
Hoolimata sellest, et seda sümptomite kogumikku on kirjeldatud juba 1861. aastal ei ole 
selle tekitaja teada. Varajasemad oletused meniere 1 haiguse esinemise kohta on põhinenud 
haiglate andmetel. 


Uuringu eesmärk 


Uuringu eesmärgiks on selgitada Meniere'i haiguse esinemine elanike hulgas ja uurida 
haiguspilti ja selle arenemist seoses haiguse jätkumisega. 


Uuringu läbiviimine 
Uuring oli kahepoolne. 


1. Viiele tuhandele juhuslikult elanikkonna registrist valitud inimesele saadeti posti teel 
küsimustik, mille abil selgitati Meniere i haiguse esinemine inimeste hulgas. Küsimustiku 
saajad olid vähemalt 12-aastased. Küsimustele vastanud 3116 inimese vastused analüüsiti, ja 
neist 29% oli esinenud pearinglust. Nende 908 pearinglusest teatanud inimeste hulgast valiti 
100 juhuslikku inimest täpsemate kliiniliste uuringute läbiviimiseks eesmärgina täpsustada 
küsitluste abil saadud teateid. 


Meniere'i haiguse sümptomeid ja haiguse kulgemist uuriti 243 Meniere'i haigust põdeva 
inimese ` haiguspildi põhjal. ` Uuringutega selgitati ` kuulmislanguse, ` tinnituse, 
kukkumisjuhtumite ja pearingluse esinemist Meniere'i patsientidel ning nende sümptomite 
omavahelist seost ja arenemist haiguse jooksul. Pearingluse sümptomeid uurides ja patsiendi 
toimetulekut tasakaalutestides jälgides pöörati erilist tähelepanu pikaaegsele, üle 20 aasta 
haigust põdenute rühmale. 


Tulemused 


Küsimustikule vastanud 3116 patsiendi hulgast leiti kokku 16 Meniere'i-haiget ja 100 
kliiniliselt uuritud pearingluse all kannatava patsiendi hulka sattus neist 16 inimesest kaks. 
Haiguse esinemiseks saadi 513/100 000, mis tähendab, et sümptomite kogum on 
varemoletatust palju levinum. Tunduvalt suurem oli esinemissagedus (1709/100 000) 61- 
70-aastaste vanuserühmas. Patsientide keskmine vanus haiguse alguses tõdeti olevat 44 


aastat. Üle pooltel patsientidest oli haigus saanud alguse kuulmisprobleemidega; kas 
kuulmislangusega või tinnitusega. Varajasematest uuringutest erinevalt oli naiste osakaal 
(81%) meestest selgelt kõrgem (19%). Neist 216 vastajast, kellel oli kõik kolm sümptomit: 
pearinglus, kuulmislangus ja tinnitus, vaid 39% oli käinud arsti vastuvõtul 
pearinglussümptomite tõttu. 


Täheldati, et kuulmislangus kasvab ja tinnitus suureneb haiguse jooksul. Osa 
patsientidest koges pearinglust eriti raskeks veel 20 aastat peale haigestumist ja 36% oli 20 
aasta järele veelgi 1-4 pearinglushoogu kuus. Oli siiski märgata, et suuremal osal 
patsientidest muutuvad pearinglushood kergemateks peale esimesi haigusaastaid. 
Mõlemapoolset haigust esines sagedamini pikeaaegse haiguse jooksul, kuid mõlemapoolset 
haigust põdevad inimesed ei tunnetanud pearingluse suurenemist. Seevastu mõlemapoolne 
tinnitus kujunes ühepoolsest selgelt häirivamaks. Äkilisi kukkumisi-tasakaalukaotusi esines 
72% meniere'i-haigetest, mis on tunduvalt suurem arv, kui varem teadaolev. 
Tasakaalutestides tasakaaluplaadil ei tõdetud tasakaalu nõrgenemist haiguse pikkusest 
johtuvalt, kuid kauem põdenutel esines teistest rohkem pearinglust. Süvenenud 
kuulmislangus halvendas tasakaalutesti tulemusi. 


Tähtsus 


Meniere'i haigus osutus senioletatust palju levinumaks. Haigus esines tööealistel ja 
sellest vanemal inimrühmal. Haiguse diagnoosimine võib olla keerukas, eriti, kui see algab 
kuulmisprobleemidega. Kuulmislangus võib olla põhjustatud muudest teguritest või olla 
lihtsalt vanusest tingitud. Kui pearinglussümptomid ilmnevad mõnikord alles aastate pärast, 
ei liideta neid alati kuulmisprobleemidega, mille tõttu neid ei vaadelda ühiste sümptomitena. 
Vanematel inimestel peetakse Meniere'i haiguse põhjustatud = pearinglust ja 
kukkumisjuhtumeid ajuverevarustuse häireteks. Pea magnetuuring on hea vahend Meniere'i 
haiguse ja ajust põhjustatud nähtuste eristamiseks. Ehkki mõlemapoolse haiguse võimalus 
lisandub haiguse kestvusega, ei muutu mõlemapoolset haigust põdevate inimeste pearinglus 
raskemakujuliseks ja kauem põdenud inimeste tasakaal ei tõdetud olevat halvem, kui teistel. 


Väitekirja kaitsja Mari Havia on sündinud Salos (Soome) 1964 
ja astunud ülikooli Hermanni lütseumist Salos 1983. 
Soome keelest tõlkinud Heinar Kudevita 


Mõningaid soovitusi, mis aitavad muuta elu rahulikumaks. 


1. Keskendu 


Keskendumine rahustab meelt ja parandab lõpptulemust. Keskendudes näiteks käsitööle, 
saavutab inimene rahu ja ka aju puhkab. 


2. Ära kiirusta 


Tempo vähendamine annb võimaluse tegutseda huvitavate ettevõtmistega. Kiirustades ei 
jõua kuhugi, vaid tehakse palju, kuid mitte korralikult. 


3. Planeeri 


Jäta ruumi unistustele, tee seda, mida oled kavatsenud teha. See aitab loobuda tarbetutest 
toimingutest. 


4. Naudi 


Elu peab pakkuma rõõmu. Kui tunned, et sa ei taha teha midagi, pea meeles, et ka olemine 
on tegemine. 


5. Loobu 


Kõike ei ole vaja saada või saavutada. See, mis tundub olevat hea, on õige. 

